smcproject/ml-wiki-sentences huggingface dataset:
നേരത്തെ വെള്ളത്താൽ ചുറ്റപ്പെട്ടുകിടന്നിരുന്ന തുരുത്തിലേക്കുള്ള ഏക ഗതാഗത മാർഗം വഞ്ചികളായിരുന്നു ഒക്കൽ പഞ്ചായത്ത് രൂപീകരിച്ച ശേഷം പുഴയിലൂടെ ഒരു ചപ്പാത്ത് നി‌ർമ്മിക്കപ്പെട്ടു.
തുരുത്തിലേയ്ക്ക് യാത്ര ചെയ്യുന്നതിനായി പഞ്ചായത്ത് വക വഞ്ചി സർവ്വീസുണ്ട്.
ഇവിടെ ഒക്കൽ പഞ്ചായത്ത് വിനോദ സഞ്ചാരവികസനത്തിനായി 40 ഏക്കർ സ്ഥലം റവന്യൂ പുറമ്പോക്കായി അളന്നു തിരിച്ചിട്ടുണ്ട്.
തുരുത്തിൻറെ ഉൾപ്രദേശങ്ങളിൽ റോഡ് നിർമ്മാണം പുരോഗമിക്കുന്നുണ്ട്.
അവലംബം ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help )
കാളകെട്ടി
ശബരിമലയിലേക്കുള്ള പരമ്പരാഗത പാത എന്നറിയപ്പെടുന്ന ‘എരുമേലി-പമ്പ’ കാനനപാതയിലെ ഒരിടത്താവളമാണ് കാളകെട്ടി .
എരുമേലിയിൽ നിന്നും ഏകദേശം 12 കിലോമീറ്റർ അകലെയായി വനത്തിലാണ് കാളകെട്ടി സ്ഥിതിചെയ്യുന്നത്.
ശബരിമലക്കു കാനനമാർഗ്ഗം പോകുന്ന ഭക്തന്മാർക്ക് വിരിവക്കുന്നതിനും ശുദ്ധജലം ശേഖരിക്കുന്നതിനും വേണ്ട സൗകര്യങ്ങൾ ഇവിടെയുള്ള ശിവക്ഷേത്രത്തിൽ ഒരുക്കാറുണ്ട്.
എരുമേലിയിൽ മഹിഷീനിഗ്രഹത്തിനുശേഷം ശബരിമലയിലേക്കു പുറപ്പെട്ട അയ്യപ്പഭഗവാനെയും കാത്ത് പരമശിവനും പാർവതിയും ഇവിടെയുണ്ടായിരുന്ന ഒരു ആഞ്ഞിലി മരിത്തിനരികെ കാത്തു നിന്നുവെന്നാണ് ഐതിഹ്യം.
നിലവിലെ കാളകെട്ടി ക്ഷേത്രതിതന് സമീപമാണ് കാലപ്പഴക്കമുള്ള ഈ മരം നിലനിൽക്കുന്നത്.
പരമശിവന്റെ വാഹനമായ നന്ദിയെ ഈ ആഞ്ഞിലിമരത്തിൽ കെട്ടി എന്ന വിശ്വാസത്താൽ ഭക്തജനങ്ങൾ ഈ മരത്തെ ഒരു പുണ്യവൃക്ഷമായി കരുതുന്നു.
ഈ സ്ഥലത്തിന് കാളകെട്ടിയെന്നു പേര് വീഴാൻ ഇടയായതും ഇങ്ങനെയെന്നു ഈ പ്രദേശത്തെ ജനങ്ങൾ വിശ്വസിക്കുന്നു.
പിന്നീട് കാളകെട്ടിയിലെ ആഞ്ഞിലി മരത്തിന് അടുത്ത് പന്തള രാജാവ് ഒരു ശിവക്ഷേത്രം പണികഴിപ്പിക്കുകയും ഒപ്പം ഈ മരത്തിനു ചുറ്റും തറകെട്ടി സംരക്ഷിക്കുകയും ചെയ്തു .
ഈ ക്ഷേത്രമുറ്റത്ത് അയ്യപ്പ ഭക്തർ യാത്രാമദ്ധ്യേ വിരിവെയ്ക്കാറുണ്ട്.
ശബരിമലയിലേയ്ക്കുള്ള യാത്രയിൽ കാളകെട്ടി കഴിഞ്ഞാൽ അടുത്ത ഇടത്താവളം 2.5 കിലോമീറ്റർ ദൂരെയുള്ള അഴുതയാണ്.
ചിത്രശാല കാളകെട്ടി അമ്പലത്തിന്റെ കമാനം പുറമെ നിന്നുള്ള കണ്ണികൾ കാളകെട്ടി:ഐതിഹ്യവും ചിത്രങ്ങളും അവലംബം മാപ്പിൽ കാണിച്ചിരിക്കുന്ന കാളകെട്ടി യും ഇവിടെ വിശദീകരിച്ചിരിക്കുന്ന കാളകെട്ടി യും രണ്ടാണ്
ത്രിപുര സുന്ദരി ഇംഗ്ലീഷ് വിലാസം https://ml.wikipedia.org/wiki/Tripura_Sundari
ത്രിപുര സുന്ദരി അഥവാ ലളിത മഹാത്രിപുരസുന്ദരി ( Sanskrit : त्रिपुरा सुंदरी, IAST : Tripura Sundarī), പത്തു മഹാവിദ്യകളിൽ ഉൾപ്പെടുന്ന ഭഗവതിയാണ്.
ഹൈന്ദവ, ശാക്തേയ വിശ്വാസപ്രകാരം  ജഗദീശ്വരിയും സാക്ഷാൽ ആദിപരാശക്തിയും ഭുവനേശ്വരിയുമായ പ്രപഞ്ച നാഥയാണ് മഹാത്രിപുരസുന്ദരി എന്ന്‌ വിശ്വാസം.
ഇത് ശാക്തേയ വിശ്വാസികളുടെ പ്രധാന ആരാധനാമൂർത്തി കൂടിയാണ്.
മൂന്ന് ലോകങ്ങളിലും നിറഞ്ഞു നിൽക്കുന്നവൾ എന്ന അർത്ഥത്തിൽ ഭഗവതിയെ ത്രിപുര സുന്ദരി എന്ന്‌ വിളിക്കുന്നു.
ഹൈന്ദവതയിലെ സാഹിത്യത്തിൽ അവതരിപ്പിക്കപ്പെടുന്ന ദേവി , ലളിതസഹസ്രനാമം (ലളിതാംബികയുടെ കഥ) ലളിതോപഖ്യാനം എന്നീ വിഷയവുമായി ഈ ഭഗവതി അറിയപ്പെടുന്നു.
ഈരേഴുപതിന്നാലു ലോകത്തിൽ ബ്രഹ്മലോകത്തിനു മുകളിലുള്ള സർവ്വലോകമാണ് ലളിതത്രിപുര സുന്ദരിയുടെ ആവാസസ്ഥാനമായ മണിദീപം .
അവിടെ തന്റെ സിംഹാസനത്തിൽ  ശ്രീ മഹാരാജ്ഞിയായി, ഭുവനേശ്വരിയായി ഭഗവതി സർവ്വരാലും ആരാധിക്കപ്പെട്ടു കുടികൊള്ളുന്നു എന്നാണ് വിശ്വാസം.
ശക്തിസത്തിലെ ശ്രീകുല പാരമ്പര്യമനുസരിച്ച് ത്രിപുര സുന്ദരി മഹാവിദ്യയുടേയും ആദിപരാശക്തിയുടെ ഉയർന്ന ഭാവത്തിലും കാണപ്പെടുന്നു.
ത്രിപുര ഉപനിഷത്ത് പ്രപഞ്ചത്തിന്റെ ആത്യന്തിക ശക്തി (ഊർജ്ജം, ശക്തി) എന്ന് വിളിക്കുന്നു.
ബ്രഹ്മാവ് , വിഷ്ണു, , ശിവൻ എന്നിവരെക്കാളും പരമജ്ഞാനിയായി കാണപ്പെടുന്നു.
ത്രിപുര സുന്ദരി കാമേശ്വര എന്ന രൂപത്തിലുള്ള ശിവന്റെ മടിത്തട്ടിൽ (ശിവശക്തി)  ""lord of desire" ശ്രീചക്രരാജം എന്ന സിംഹാസനത്തിൽ ഇരിയ്ക്കുന്നതായിട്ടാണ് പറയപ്പെടുന്നത്.
ഭഗവതിയുടെ ഇരു വശങ്ങളിലും ലക്ഷ്മി, സരസ്വതി ദേവിമാർ വെഞ്ചാമരം വീശിക്കൊണ്ട് നിലകൊള്ളുന്നു.
ബ്രഹ്മാവ്, വിഷ്ണു, ഗണേശൻ, സുബ്രമണ്യൻ തുടങ്ങി സകലരും ഭഗവതിയെ ആരാധിച്ചു കൊണ്ടു അവിടെ കാണപ്പെടുന്നു.
ശക്ത താന്ത്രിക് പാരമ്പര്യവുമായി ബന്ധപ്പെട്ട പ്രധാന ദേവതയായ ത്രിപുര സുന്ദരി (പാർവ്വതി) ശ്രീ വിദ്യാ എന്നും അറിയപ്പെടുന്നു.
ശിവശക്തി ഐക്യഭാവത്തിൽ ഇരിക്കുന്ന ശിവകാമേശ്വരനും (പരമേശ്വരൻ), ശിവകാമേശ്വരിയും (ലളിതപരമേശ്വരി) ആണ് ലളിതസഹസ്രനാമത്തിലെ പ്രധാന ദേവതകൾ ശിവന്റെ ബ്രഹ്‌മവിദ്യയാണ് ദേവി.
ശിവനും ശക്തിയും ഒരേ നാണയത്തിന്റെ രണ്ടു ഭാഗങ്ങൾ ആണ്.
ഹൈന്ദവ വിശ്വാസപ്രകാരം ആദിപരാശക്തിയുടെ പ്രധാനപെട്ട സഗുണരൂപമാണ് ലളിതാ മഹാത്രിപുര സുന്ദരി.
ശൈവ വിശ്വാസത്തിൽ സദാശിവന്റെ ശക്തി.
പുരുഷന്റെ പ്രകൃതി എന്നും വിശ്വസിക്കപ്പെടുന്നു.
ശക്തി ആരാധനയിൽ ശ്രീ ഭഗവതിക്ക് പല രൂപഭേദങ്ങളുണ്ട്.
പാർവ്വതി , ദുർഗ്ഗ , മഹാകാളി , ഭദ്രകാളി , ഭുവനേശ്വരി , ചാമുണ്ഡേശ്വരി , മഹാലക്ഷ്മി , മഹാസരസ്വതി , കാത്യായനി തുടങ്ങിയവയാണത്.
സൃഷ്ടിസ്ഥിതിക്കും, സംഹാരത്തിനും, തിരോധാനത്തിനും, അനുഗ്രഹത്തിനും കാരണം പരമേശ്വനോട് ചേരുന്ന ഈ ശക്തിസ്വരൂപമാണ്.
ശിവശക്ത്യൈക്യസ്വരൂപിണി എന്നാണ് ലളിതാസഹസ്രനാമത്തിൽ ഭഗവതിയെ പ്രകീർത്തിക്കുന്നത്.
മണിദീപത്തിൽ ത്രിപുരസുന്ദരി കാമേശ്വരൻ എന്ന സുന്ദര രൂപത്തിലുള്ള ശിവന്റെ മടിത്തട്ടിൽ ശിവശക്തിയായി ഇരിക്കുന്നതായിട്ടാണ് സങ്കല്പം.
ത്രിപുര സുന്ദരിയെ ശ്രീവിദ്യ എന്നും അറിയപ്പെടുന്നു.
ശ്രീചക്രത്തിൽ ദേവിയെ പൂജിക്കുന്നു.
ശ്രീചക്രത്തിന് ത്രിപുരസുന്ദരി ചക്രമെന്നും പേരുണ്ട്.
കൊല്ലൂർ മൂകാംബിക, കൊടുങ്ങല്ലൂർ, കാടാമ്പുഴ തുടങ്ങിയ പ്രസിദ്ധ ക്ഷേത്രങ്ങളിൽ ശ്രീചക്ര പ്രതിഷ്ഠ കാണാം.
ആലപ്പുഴ ജില്ലയിലെല മാവേലിക്കര താലൂക്കിൽ  നൂറനാട് വില്ലേജിൽ ചെറുമുഖ പുത്തൻ കാവിൽ ശ്രീദേവീ ക്ഷേത്രത്തിൽ ശ്രീ ചക്രം മുഖ്യ പ്രതിഷ്ഠയായി പ്രതിഷ്ഠിച്ചു പൂജിച്ചുേ പോരുന്നു ..
ലഹരി തുടങ്ങിയ ഹൈന്ദവ കൃതികളിൽ മണിദ്വീപത്തിൽ സദാശിവന്റെ മടിത്തട്ടിൽ ഇരിക്കുന്ന രാജ്ഞിയായി ഭഗവതിയെ വർണ്ണിക്കുന്നു.
ഇതിലെല്ലാം കീർത്തിക്കുന്ന ദേവീരൂപം അതിമനോഹരമാണ്.
അമൃതക്കടലിൻ്റെ മധ്യത്തിലുള്ള കല്പക വൃക്ഷങ്ങൾ നിറഞ്ഞ ആരാമത്താൽ ചുറ്റപ്പെട്ട രത്നദ്വീപ്.
അവിടെ കദംബ വൃക്ഷങ്ങളുള്ള ഉപവനത്തിൽ ചിന്താമണികൾ കൊണ്ടു നിർമ്മിച്ച വനം.
അതിൽ പരമശിവനാകുന്ന മെത്തയിൽ ഭഗവതി വിരാജിക്കുന്നു.
ബ്രഹ്മാവ്, വിഷ്ണു, ഗണപതി, മുരുകൻ എന്നിവർ ചുറ്റിലും നിന്ന് ഭജിക്കുന്നു.
ലക്ഷ്മിയും
സരസ്വതിയും ഭഗവതിക്ക് വെഞ്ചാമരം വീശുന്നു.
വലതു കാൽ മുകളിൽ കയറ്റി മറ്റേ കാൽ ശ്രീചക്രത്തിൽ അമർത്തി ശ്രീചക്രരാജം എന്ന സിംഹാസനത്തിലാണ് ലളിതാ ത്രിപുരസുന്ദരി ഇരിക്കുന്നത്.
പാശവും അങ്കുശവും വില്ലും അമ്പുമാണ് ആയുധങ്ങൾ.
കരിമ്പാണ് വില്ല്.
പഞ്ച തന്മാത്രകളാണ് അമ്പുകൾ.
ആപത്തിൽ പെടുന്നവരെ എപ്പോഴും രക്ഷിക്കുന്ന, ഭക്തർക്ക് എല്ലാ സൗഭാഗ്യവും കൊടുക്കുന്ന ഭാവം.
ശിവന് തുല്യമായ അർദ്ധനാരീശ്വരൻ എന്നും ശിവന്റെ ശക്തി എന്നും ത്രിപുരസുന്ദരിക്ക് അർത്ഥം പറയാം.
പ്രപഞ്ചത്തെ നിയന്ത്രിക്കുന്ന ത്രിപുരസുന്ദരിയെ ആരാധിച്ചാൽ സർവ്വ ഐശ്വര്യങ്ങളും ലഭിക്കും എന്നാണ് ഭക്തരുടെ വിശ്വാസം.
ത്രിപുരസുന്ദരി ക്ഷേത്രങ്ങളിൽ ഏറ്റവും പ്രധാനം ചെന്നൈയ്ക്ക് അടുത്തുള്ള കാഞ്ചിപുരത്തെ കാഞ്ചി കാമാക്ഷി ക്ഷേത്രമാണ്.
ഇതിന്റെ അടുത്ത് തന്നെയാണ് ഏകാംബരേശ്വര ക്ഷേത്രം.
" സംസ്കൃതത്തിൽ 'ത്രിപുര' രണ്ട് സംസ്കൃത വാക്കുകളുടെ സംയോജനമാണ്. "
ത്രി" എന്നർത്ഥമുള്ള "ട്രയാസ്" (മൂന്ന്) എന്നും "പുര" എന്നാൽ "നഗരം" എന്നും കോട്ട"എന്നും അർത്ഥമുണ്ട്.
മാത്രമല്ല മൂന്നു നഗരങ്ങളെ പരാമർശിച്ചിരിക്കുന്നതായും കാണാം.
സ്വർണ്ണം , വെള്ളി , ഇരുമ്പ് എന്നിവയുപയോഗിച്ച് ആകാശത്തിലും, വായുവിലും , ഭൂമിയിലും നിർമ്മിച്ചിരിക്കുന്നു.
ഇതുപോലയൊരു നിർമ്മാണമായ മായാസുരന്റെ കോട്ട ശിവൻ നശിപ്പിച്ചിരുന്നു.
ശിവൻ നശിപ്പിച്ച മൂന്നു നഗരങ്ങളെ ഇതിഹാസത്തിൽ പരാമർശിക്കുന്നു.
എന്നിരുന്നാലും "ത്രിപുര" എന്നതിന് "ശിവ ശക്തിർ (ശിവശക്തി)"എന്നും അർത്ഥമാക്കുന്നു.
സുന്ദരി എന്നാൽ ഒരു മനോഹരമായ സ്ത്രീ എന്നും അർത്ഥമാക്കുന്നു.
അതുകൊണ്ട് ത്രിപുര സുന്ദരി എന്ന വാക്കിനർത്ഥം "മൂന്ന് ലോകങ്ങളിൽ സുന്ദരി എന്നാണ്
ത്രിപുര സുന്ദരി ത്രികോണ സമാനമായതിനാൽ (ത്രികോണ) ത്രിപുര എന്ന് വിളിക്കുന്നു.
അത് യോനിയെ പ്രതീകപ്പെടുത്തുകയും ചക്ര രൂപം നൽകുകയും ചെയ്യുന്നു.
ത്രിപുര സുന്ദരി മന്ത്രത്തിന് മൂന്ന് കൂട്ടം അക്ഷരങ്ങൾ ഉള്ളതിനാലും  ത്രിപുര എന്ന പേരിലറിയപ്പെടുന്നു.
ഇവിടെ ത്രിപുരയെ അക്ഷരമാല ഉപയോഗിച്ച് അനുരൂപമാക്കുന്നു.
അതിൽ നിന്ന് എല്ലാ ശബ്ദങ്ങളും വാക്കുകളും തുടരുകയും താന്ത്രിക പ്രപഞ്ചശാസ്ത്രത്തിൽ ഒരു പ്രാഥമിക സ്ഥാനം നേടുകയും ചെയ്യുന്നതായി മനസ്സിലാക്കാനും സാധിക്കുന്നു.
അവർ ത്രിമൂർത്തിയായി ആയി ബ്രഹ്മാവ്, വിഷ്ണു, ശിവൻ എന്നിവരുടെയിടയിൽ പ്രപഞ്ചത്തിന്റെ സ്രഷ്ടാവ്, പരിപാലകൻ, നശിപ്പിക്കുന്നവൾ എന്നീ കഥാപാത്രങ്ങളിൽ സ്വയം പ്രകാശിക്കുന്നു.
ത്രിപുര സുന്ദരിയെ Ṣoḍaśī ("അവൾ പതിനാറാമത്" ), ലളിത, കോമേശ്വരി, ശ്രീവിദ്യ, രാജ രാജേശ്വരി എന്നീ പേരുകളിലും അറിയപ്പെടുന്നു.
"മൂന്ന് നഗരങ്ങളുടെ സൗന്ദര്യം" അല്ലെങ്കിൽ ത്രിപുരസുന്ദരി എന്നാണ് ഷോഡാഷി തന്ത്രം ഷോഡാഷിയെ വിശേഷിപ്പിക്കുന്നത്.
ത്രിപുരസുന്ദരി എന്നാൽ ത്രിപുരാന്തകനായ ശിവന് തുല്യമായവൾ (അർദ്ധനാരീശ്വരൻ) എന്നും ശിവന്റെ ശക്തി എന്നും അർത്ഥം ഉണ്ട്‌.
ലളിതോപാഖ്യാനം, ശ്രീ ലളിത സഹസ്രനാമം, ലളിത ത്രിശതി, സൗന്ദര്യ ലഹരി, ദേവി ഭാഗവതം തുടങ്ങിയ ഗ്രന്ഥങ്ങളിൽ മണിദ്വീപത്തിൽ പരബ്രഹ്മമൂർത്തിയായ ശ്രീ മഹാശിവകമേശ്വരന്റെ (ശിവകമേശ്വരംഗസ്ഥ) മടിത്തട്ടിൽ ഇരിക്കുന്ന ഭഗവാൻ ശിവന്റെ പട്ടമഹിഷി ആയ ദേവിയെ വർണ്ണിക്കുന്നു.
"കാ" എന്നാൽ സരസ്വതി എന്നും, "മാ" എന്നാൽ ലക്ഷ്മി എന്നും, അക്ഷി എന്നാൽ കണ്ണുകൾ എന്നും അർത്ഥം.
ലക്ഷ്മി സരസ്വതിമാരെ കണ്ണുകളാക്കിയവൾ എന്നർത്ഥത്തിലും ദേവിക്ക് ശിവനോടുള്ള പ്രണയത്തോടെ ഉള്ള നോട്ടത്തെ സൂചിപ്പിക്കുന്ന അർത്ഥത്തിലും ദേവിയെ കാമാക്ഷി എന്ന് വിളിക്കുന്നു.
കാമേശ്വനായ ശിവന്റെ പത്നി എന്നർത്ഥത്തിൽ ലളിത ദേവിക്ക് കാമേശ്വരി എന്ന നാമവും ഉണ്ട്‌.
ശ്രീ മഹാലളിതസഹസ്രനാമത്തിൽ ദേവിയുടെ 1000 നാമങ്ങൾ അടങ്ങുന്നു.
കാഞ്ചി കാമാക്ഷി ക്ഷേത്രം ത്രിപുര സുന്ദരി ക്ഷേത്രങ്ങളിൽ എടുത്തു പറയേണ്ട ഒന്നാണ്.
അടുത്ത് തന്നെ ഏകാംബരേശ്വര ക്ഷേത്രവും ഉണ്ട്‌.
ലളിതസഹസ്രനാമത്തിലെ ശിവശക്തി ഐക്യത്തെ സൂചിപ്പിക്കുന്ന തരത്തിലാണ് ഈ രണ്ടു മഹാ ക്ഷേത്രങ്ങളും നിലകൊള്ളുന്നത്.
ഏകാംബരേശ്വരനെ തപസ്സ് ചെയ്ത് പാർവ്വതി ദേവി അർദ്ധനാരീശ്വരൻ ആയി തീർന്നു എന്നും കാഞ്ചീപുരത്തെ സ്ഥലപുരാണത്തിൽ പറയുന്നു.
പാർവ്വതി ദേവി തന്റെ മൂലരൂപത്തിൽ കാഞ്ചി കാമാക്ഷിയായി കുടികൊള്ളുന്നു.
തപസ്സ് കാമാക്ഷി എന്നൊരു രൂപവും കാമാക്ഷിയമ്മൻ ക്ഷേത്രത്തിൽ ഉണ്ട്‌ ഈ രൂപം ഭഗവതി ശിവനെ തപസ്സ് ചെയ്ത ഭാവമാണ്.
കാമാക്ഷി ഏകാംബരേശ്വര ക്ഷേത്രങ്ങൾ വേറെയുമുണ്ട്.
തിരുമ്മിയച്ചൂർ മേഘനാഥർ ലളിതാംബിക ക്ഷേത്രത്തിൽ വെച്ചാണ് ലളിത സഹസ്രനാമം എഴുതിയത് എന്നൊരു വിശ്വാസവും ഉണ്ട്‌.
മേഘനാഥർ കാമേശ്വരനായ ശിവനും, ലളിതാംബിക പാർവ്വതിയുമാണ്.
ഹിന്ദു ത്രിത്വമായ ത്രിമൂർത്തിയെ ഉൾക്കൊള്ളുന്ന മൂന്ന് ദേവന്മാരിൽ ഒരാളാണ് ശിവൻ.
ശിവൻ ദക്ഷന്റെ മകളായ സതിയെ വിവാഹം കഴിച്ചു.
ദക്ഷനും ശിവനും ഒത്തുചേർന്നില്ല, തന്മൂലം, ദക്ഷൻ നടത്തിയ ഒരു വലിയ യാഗത്തിന് ശിവനെ ക്ഷണിച്ചില്ല.
എന്നിരുന്നാലും, ശിവന്റെ പ്രതിഷേധം വകവയ്ക്കാതെ സതി ആ ചടങ്ങിൽ പങ്കെടുക്കാൻ പോയി.
സതിയുടെ സാന്നിധ്യത്തിൽ ദക്ഷൻ ശിവനെ അപമാനിച്ചു.
അതിനാൽ സതി തന്റെ അപമാനം അവസാനിപ്പിക്കാൻ തീയിൽ ചാടി ആത്മഹത്യ ചെയ്തു.
തന്മൂലം, ശിവൻ ദക്ഷനെ ശിരഛേദം ചെയ്തു.
എന്നാൽ ശിവന്റെ കോപം കുറഞ്ഞതിനുശേഷം ദക്ഷനെ ആടിന്റെ തലകൊണ്ട് ഉയിർത്തെഴുന്നേൽപിക്കാൻ അനുവദിച്ചു.
ഈ സംഭവം, അതായത് സതിയുടെ മരണം ശിവനെ അസ്വസ്ഥനാക്കുകയും അദ്ദേഹം ആഴത്തിലുള്ള ധ്യാനത്തിലേക്ക് പ്രവേശിക്കുകയും ചെയ്തു.
പർവ്വത രാജാവായ ഹിമവാന്റെയും അദ്ദേഹത്തിന്റെ ഭാര്യ അപ്‌സര മേനയുടെയും മകളായ പാർവതിയായി സതി പുനർജന്മം നേടി.
ആദി പരാശക്തി (പാർവ്വതി ലളിത ത്രിപുര സുന്ദരി അല്ലെങ്കിൽ നിർഗുണ ബ്രാഹ്മണന്റെ പ്രത്യക്ഷപ്പെടാത്ത രൂപം) അവർക്ക് നൽകിയ അനുഗ്രഹം മൂലമാണ് ഇത് സാധ്യമായത്.
സ്വാഭാവികമായും, പാർവ്വതി തന്റെ ഭർത്താവായി ശിവനെ അന്വേഷിക്കുകയും സ്വീകരിക്കുകയും ചെയ്തു.
കാളകെട്ടി ഗ്രാമം ഈ ലേഖനം കാളകെട്ടി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കേരളത്തിലെ കോട്ടയം ജില്ലയിലെ തിടനാട് ഗ്രാമ പഞ്ചായത്തിലുൾപ്പെട്ട ഒരു ചെറു ഗ്രാമമാണ് കാളകെട്ടി .
സമുദ്രനിരപ്പിൽനിന്ന് 28 മീറ്റർ ഉയരത്തിൽ സ്ഥിതിചെയ്യുന്ന ഈ ഗ്രാമം ജില്ലാ ആസ്ഥാനമായ കോട്ടയത്തുനിന്ന് 33 കിലോമീറ്റർ കിഴക്കായാണ് സ്ഥിതിചെയ്യുന്നത്.
കാഞ്ഞിരപ്പള്ളിയിൽനിന്ന് ഈരാറ്റുപേട്ടയിലേയ്ക്കുള്ള വഴിയിൽ, തിടനാട് പഞ്ചായത്തിലുൾപ്പെട്ട ഈ ഗ്രാമത്തിനു സമീപസ്ഥമായ മറ്റു ഗ്രാമങ്ങൾ കപ്പാട്, ആനക്കല്ല്, പിണ്ണാക്കനാട്, ചെമ്മലമറ്റം തെക്കേക്കര , പാറത്തോട് , പൂഞ്ഞാർ , കിഴക്കേക്കര , എന്നിവയാണ്.
ഈ ഗ്രാമം കാഞ്ഞിരപ്പള്ളി നിയമസഭാ മണ്ഡലത്തിലും പത്തനംതിട്ട പാർലമെൻറ് മണ്ഡലത്തിലും ഉൾപ്പെട്ടിരിക്കുന്നു.
ഈരാറ്റുപേട്ട ഉപജില്ലയിലെ കാളകെട്ടിയിൽ കാഴ്ച വൈകല്യമുള്ള കുട്ടികൾക്കായി പ്രവർത്തിക്കുന്ന ഒരു എയ്ഡഡ് വിദ്യാലയമായ അസ്സീസി  അന്ധവിദ്യാലയം സ്ഥിതിചെയ്യുന്നു.
പെരുമ്പടപ്പു സ്വരൂപം ഇംഗ്ലീഷ് വിലാസം https://ml.wikipedia.org/wiki/Kingdom_of_Cochin
പെരുമ്പടപ്പു സ്വരൂപം ,  മാടരാജ്യം, ഗോശ്രീ രാജ്യം, കുരുസ്വരൂപം എന്നൊക്കെ അറിയപ്പെട്ടിരുന്ന കൊച്ചി രാജ്യം ഇന്നത്തെ കൊച്ചി , തൃശ്ശൂർ , പാലക്കാട് , മലപ്പുറം എന്നീ പ്രദേശങ്ങൾ ചേർന്നതായിരുന്നു.
ഒരു കാലത്ത് പൊന്നാനി മുതൽ കൊച്ചിയ്ക്കു തെക്കു വരെ പരന്നുകിടന്നിരുന്ന ഈ നാട്ടുരാജ്യത്തിന്റെ വിസ്തൃതി സാമൂതിരിയുടെ ആക്രമണശേഷം പകുതിയിൽ കുറവായിച്ചുരുങ്ങി.
ഇന്ത്യക്കു സ്വാതന്ത്ര്യം ലഭിച്ചതോടെ കൊച്ചി രാജ്യം തിരുവിതാംകൂറിനോട് ചേർത്ത് തിരുക്കൊച്ചി രൂപീകൃതമായി.
സംസ്ഥാനപുനർനിർണ്ണയപദ്ധതി നടപ്പിലാക്കിയപ്പോൾ തിരുക്കൊച്ചി മദ്രാസ് സംസ്ഥാനത്തിന്റെ മലബാർ പ്രദേശങ്ങളോട് ചേർത്ത്  1956 നവംബർ 1ന് കേരള സംസ്ഥാനം രൂപവത്കരിക്കപ്പെട്ടു.
ചരിത്രം പെരുമ്പടപ്പിന്റെ ഉല്പത്തിയും കൊച്ചിയിലേക്കുള്ള വരവും
പെരുമ്പടപ്പ് സ്വരൂപത്തിന്റെ ഉൽപത്തിയെക്കുറിച്ച് വിഭിന്ന അഭിപ്രായങ്ങൾ നിലവിലുണ്ട്.
ഇക്കാര്യത്തെക്കുറിച്ച് കൃത്യമായ ചരിത്രരേഖകൾ ലഭ്യമല്ല.
ഐതിഹ്യങ്ങളിലും നാടൻ കഥകളിലും അലിഞ്ഞുചേർന്ന അവ്യക്തമായ ചിത്രങ്ങൾ മാത്രമാണു് പെരുമ്പടപ്പു സ്വരൂപത്തിന്റെ ആവിർഭാവത്തെക്കുറിച്ചറിയാൻ സഹായകമായിട്ടുള്ളതു്.
കേരളോൽ‌പ്പത്തി, കേരളമാഹാത്മ്യം, പെരുമ്പടപ്പു ഗ്രന്ഥവരി എന്നീ താളിയോലഗ്രന്ഥങ്ങളാണു് പ്രസ്തുത വിഷയത്തെക്കുറിച്ച് എന്തെങ്കിലും പരാമർശിക്കുന്നതായിട്ടുള്ളതു്.
പക്ഷേ, ഇവയൊന്നും പ്രമാണികമായി പരിഗണിക്കാവുന്ന ചരിത്രപുസ്തകങ്ങളല്ല, കേട്ടുകേൾ‌വിയും ഭാവനയും അത്യുക്തിയും ചേർത്ത അർദ്ധകാല്പനികസൃഷ്ടികളാണു്.
വന്നേരി നിന്നും ചാഴൂർ ആഢ്യൻറെ ഒരു വിവാഹ ബന്ധത്തിന്റെ പേരിലും ദത്തിന്റെ പേരിലും  പെരുമ്പടപ്പിന്റെ മൂലസ്ഥാനം ചാഴൂർ താവഴിയാണെന്നു പറഞ്ഞുവരുന്നു.
മഹോദയപുരത്തെ കുലശേഖരരാജാക്കൻമാരുടെ അമ്മ വഴിക്കുള്ള പിന്തുടർച്ചക്കാരാണ് പെരുമ്പടപ്പുസ്വരൂപമെന്നാണ് പരക്കെ അംഗീകരിക്കപ്പെട്ടിട്ടുള്ള അഭിപ്രായം .
പ്രമുഖ ചരിത്രപണ്ഡിതനായിരുന്ന പ്രൊഫ. എ. ശ്രീധരമേനോന്റെ പഠനനിരീക്ഷണമനുസരിച്ച്, പൊന്നാനി താലൂക്കിലെ (പെരുമ്പടപ്പ്) ഒരു നമ്പൂതിരി അവസാനത്തെ മഹോദയപുരചക്രവർത്തിയായ രാമവർമ്മ കുലശേഖരന്റെ ഒരു സഹോദരിയെ വിവാഹം കഴിച്ചിരുന്നിട്ടുണ്ടാവണം.
കുലശേഖരസാമ്രാജ്യം ശിഥിലമായതോടെ രാമവർമ്മകുലശേഖരന്റെ പുത്രൻ രാഷ്ട്രീയാധികാരത്തിന്റേയും പെരുമ്പടപ്പുകാരനായ മരുമകൻ മതാധികാരത്തിന്റെയും അനന്തരാവകാശികളായിത്തീർന്നു.
ആദ്യ താവഴി വേണാട്ടു സ്വരൂപവും രണ്ടാം താവഴി പെരുമ്പടപ്പുസ്വരൂപവുമായിത്തീർന്നു കുലശേഖരപ്പെരുമാൾ എന്ന സ്ഥാനം വേണാട്ടുരാജവംശവും കോവിലധികാരികൾ എന്ന സ്ഥാനം കൊച്ചി രാജാക്കന്മാരും സ്വീകരിച്ചു.
13 -‌ാം ശതകത്തിന്റെ അവസാനംവരെ പെരുമ്പടപ്പുസ്വരൂപം ആസ്ഥാനമുറപ്പിച്ചിരുന്നതു് വന്നേരിയിൽ പെരുമ്പടപ്പുഗ്രാമത്തിലെ ചിത്രകൂടം എന്ന സ്ഥലത്തായിരുന്നു.
അതേ സമയം, അവിടത്തെ പ്രമുഖനു് മഹോദയപുരത്തും ഒരു കൊട്ടാരമുണ്ടായിരുന്നു.
13 -‌ാം ശതകത്തിന്റെ ഉത്തരാർദ്ധത്തിൽ സാമൂതിരിയുടെ ആക്രമണമുണ്ടായപ്പോൾ വന്നേരിക്കൊട്ടാരം ഉപേക്ഷിച്ച് ഇവർ ആസ്ഥാനം മഹോദയപുരത്തേക്കു മാറ്റി.
തുടർന്നു് ഒരുനൂറുവർഷത്തിലധികം കാലം മഹോദയപുരം തന്നെയായിരുന്നു ഇവരുടെ ആസ്ഥാനം.
ഈ സമയങ്ങളിലെല്ലാം തുടർച്ചയായി, സാമൂതിരി കൊച്ചി രാജ്യം കൈവശപ്പെടുത്തുവാൻ ശ്രമിച്ചുകൊണ്ടിരുന്നു.
പതിനാലാം നൂറ്റാണ്ട് അവസാനിക്കുന്നതോടെ, സാമൂതിരി തൃക്കണാമതിലകം പിടിച്ചെടുക്കുകയും ശേഷം തിരുവഞ്ചിക്കുളം  ആക്രമിക്കുമെന്നു ഭീഷണിപ്പെടുത്തുകയുമുണ്ടായി.
അതുകൂടാതെ, 1341ൽ ഉണ്ടായ അതിഭയങ്കരമായ പെരിയാർ വെള്ളപ്പൊക്കത്തിൽ നദി മാറിയൊഴുകുകയും തുറമുഖനഗരമായിരുന്ന മഹോദയപുരത്തിനു് (കൊടുങ്ങല്ലൂർ) അതിന്റെ വാണിജ്യപ്രാധാന്യം നഷ്ടപ്പെടുകയും ചെയ്തു.
പകരം കൊച്ചി നഗരം പുതിയ തുറമുഖം എന്ന നിലയിൽ ഉയർന്നുവരാൻ തുടങ്ങി.
1405-ൽ സാമൂതിരിയുടെ കൈപ്പിടിയിൽ നിന്നു് ഏറ്റവും അകന്നുകിടന്നിരുന്ന കൊച്ചിയിലേക്കു് തലസ്ഥാനം മാറ്റാൻ ഈ കാരണങ്ങൾ പെരുമ്പടപ്പു രാജാവിനെ പ്രേരിപ്പിച്ചിരിക്കണം.
കൊച്ചിയിലേക്കു തലസ്ഥാനം മാറ്റിയ പെരുമ്പടപ്പു രാജവംശത്തിനു് ഇക്കാലം കൊണ്ട് തങ്ങളുടെ നിയന്ത്രണത്തിലുള്ള ഭൂഭാഗങ്ങൾ ഏറെയും നഷ്ടപ്പെട്ടിരുന്നു.
ഒരു വിധത്തിൽ പേരിനൊരു രാജപദവി എന്നു മാത്രം പറയാൻ തക്കവണ്ണം, കൊച്ചിയിലും സമീപപ്രദേശങ്ങളിലും തിരുവഞ്ചിക്കുളത്തും മാത്രം ഒതുങ്ങിനിന്നു അവരുടെ രാഷ്ട്രീയാധികാരം.
അതേ സമയം, ആഭിജാത്യം കൊണ്ടും കുലമഹിമ കൊണ്ടും കൊച്ചിരാജാവിനു് കേരളം മുഴുവൻ പ്രത്യേകമായ ഒരന്തസ്സും സ്വീകാര്യതയും ലഭിച്ചിരുന്നു.
‘ശിവവിലാസ‘ത്തിലും മറ്റും കേരളചക്രവർത്തിയെന്നാണു് രാജാവിനെ പരാമർശിച്ചിരുന്നതു്.
രാഷ്ട്രീയസ്വാധീനത്തേക്കാൾ ഈ പേരു് സൂചിപ്പിച്ചിരുന്നതു് അവർക്കു പ്രാപ്തമായിരുന്ന ക്ഷേത്രഭരണാധികാരത്തേയും അതിനെചുറ്റിപ്പറ്റി നിന്ന ആചാരപ്പെരുമയേയും ആയിരുന്നു.
ഉയർന്ന ക്ഷത്രിയന്മാരായിരുന്ന പഴയ കുലശേഖരപ്പെരുമാക്കന്മാരുടെ കറ കളഞ്ഞ അമ്മവഴിപിൻ‌മുറക്കാരാണെന്നതും കോവിലധികാരികൾ എന്ന നിലയിൽ നാടൊട്ടുക്കുമുള്ള ക്ഷേത്രങ്ങളുടെ പരമാധിപതികളാണെന്നതും അവർക്കു് നാടുവാഴികൾക്കിടയിൽ ഉന്നതമായ പദവി നേടിക്കൊടുത്തു.
ഈ കാലഘട്ടത്തിൽ ജാതിവ്യവസ്ഥയും മരുമക്കത്തായവും കേരളത്തിൽ സുസ്ഥാപിതമായിരുന്നുവെന്നതു് ഇതോടൊപ്പം ഓർക്കണം.
പതിനഞ്ചാം നൂറ്റാണ്ടിൽ സാമൂതിരിയും പെരുമ്പടപ്പും തമ്മിലുള്ള കിട മത്സരം മൂർദ്ധന്യത്തിലെത്തി.
എന്നാൽ, സാമൂതിരിയുടെ ആക്രമണത്തേക്കാൾ സ്വന്തം താവഴികൾക്കിടയിലുണ്ടായിരുന്ന ഉൾപ്പോരുകളായിരുന്നു കൊച്ചി രാജവംശത്തിന്റെ ഇക്കാലത്തെ പ്രധാന പ്രതിസന്ധി.
മൂത്ത താവഴി, ഇളയ താവഴി, പള്ളുരുത്തിത്താവഴി, മുരിങ്ങൂർ താവഴി, ചാഴൂർ താവഴി എന്നിങ്ങനെ അഞ്ചു വിഭാഗങ്ങളായി സ്വരൂപം പിരിഞ്ഞു.
ഓരോ വിഭാഗത്തിനും സ്വന്തം ആസ്തികളും സൈന്യവും സ്ഥാനവും ഉണ്ടായിരുന്നു.
എല്ലാ താവഴികളിലും വെച്ച് ഏറ്റവും മുതിർന്ന ‘കാരണവർ’ രാജാവായിത്തീരും.
പക്ഷേ ഒരു പ്രായപരിധി കഴിഞ്ഞാൽ അദ്ദേഹം രാജപദവി ഉപേക്ഷിച്ച് ഹിന്ദുമതാദ്ധ്യക്ഷൻ എന്ന നിലയിൽ ആദ്ധ്യാത്മികരംഗത്തേക്കു തിരിയണം എന്നൊരു വിശേഷവ്യവസ്ഥ കൂടി ഉണ്ടായി.
പെരുമ്പടപ്പുമൂപ്പിൽ എന്നായിരുന്നു ഇങ്ങനെ സ്ഥാനമൊഴിഞ്ഞ രാജാവിനു പേർ.
പഴയ മൂപ്പിലിനും പുതിയ രാജാവിനും കീഴിൽ അനുയായികളും സിൽബന്ധികളും തമ്മിൽ പോരടിച്ചുകൊണ്ടിരുന്നു.
ഇതിനെല്ലാം പുറമേയായിരുന്നു സാമൂതിരിയുമായുള്ള നിരന്തരസംഘർഷം.
പെരുമ്പടപ്പിന്റെ ആഭ്യന്തരസാഹചര്യങ്ങളാണു് സാമൂതിരിക്ക് ആത്യന്തികമായി കൊച്ചിക്കുമേൽ തന്റെ കയ്യാളാൻ അവസരമൊരുക്കിക്കൊടുത്തതു്.
കൊച്ചി ഭരിച്ചിരുന്ന ഇളയതാവഴി രാജാവിനെതിരെ മൂത്ത താവഴി സാമൂതിരിയുടെ സഹായമഭ്യർത്ഥിച്ചു.
സാമൂതിരി ഈ സന്ദർഭം മുതലെടുത്ത് കൊച്ചിയിലേക്കു പടനയിക്കുകയും തൃശ്ശൂർ കൊട്ടാരം പിടിച്ചെടുക്കുകയും രാജാവായി  മൂത്ത താവഴിയെ വാഴിക്കുകയും ചെയ്തു.
പുതിയ രാജാവ് ആണ്ടുതോറും സാമൂതിരിക്ക് കപ്പം കൊടുക്കണമായിരുന്നു.
അതിനു പുറമേ, കോഴിക്കോട്ടു സൈന്യത്തിനു് സ്ഥിരമായി പടയാളികളെ അയച്ചുകൊടുക്കണമെന്നും കൊച്ചിയിലെ കുരുമുളകും മറ്റുല്പന്നങ്ങളും കോഴിക്കോട്ടുതുറമുഖത്തിലൂടെ കയറ്റുമതി ചെയ്യണം എന്നും പുതിയ നിബന്ധനകളും ഉണ്ടായി.
പ്രസ്തുത യുദ്ധത്തിൽ ഇടപ്പള്ളി രാജാവും കൊടുങ്ങല്ലൂർ രാജാ വും തലപ്പിള്ളി രാജാ ക്കന്മാർ ചെങ്ങഴി നമ്പ്യാന്മാർ മുതലായവർ  സാമൂതിരിയ്ക്കൊപ്പം നിന്നു.
കോഴിക്കോട്ടെ മുസ്ലീം വ്യാപാരികൾ ആളും ആയുധവും കൊടുത്തു് സാമൂതിരിയെ സഹായിക്കുകയും ചെയ്തു.
കൊച്ചിയും പാലക്കാടും കൂടി പിടിച്ചടക്കിയതോടെ സാമൂതിരി ഉത്തരകേരളത്തിന്റെ സമസ്താധികാരി എന്ന നിലയിലേക്കുയർന്നു.
പേരിനു് പല പല രാജവംശങ്ങളായിരുന്നു ഭരിച്ചിരുന്നതു് എങ്കിലും ഫലത്തിൽ അവരെല്ലാവരും സാമൂതിരിയ്ക്കു കപ്പം കൊടുക്കുന്ന സാമന്തരാജാക്കന്മാർ മാത്രമായിരുന്നു.
ഈ സാഹചര്യം നിലനിൽക്കുമ്പോഴാണു് പോർട്ടുഗീസുകാർ രംഗപ്രവേശം ചെയ്യുന്നതു്.
ചരിത്രപരമായ  തെളിവുകൾ
പോർച്ചുഗീസുകാർ എത്തിപ്പെടുന്നതിനുശേഷമുള്ള ചരിത്രത്തിനു  മാത്രമാണു്  കൃത്യമായി അനുമാനിക്കത്തക്കവണ്ണം പ്രാമാണ്യമുള്ള രേഖകൾ കണ്ടെത്താനാവുന്നതു്.
ശാസനങ്ങളിൽ നിന്നും സാഹിത്യകൃതികളിൽ നിന്നും ചില പെരുമ്പടപ്പുരാജാക്കന്മാരുടെ പേരുകൾ മാത്രമാണു് ലഭിക്കുന്നതു്.
മകോതെയിർ പട്ടണത്തിലെ പെരുംകോവിലകത്തുവെച്ച് ഇരവികോർത്തനനു് സ്ഥാനമാനങ്ങൾ അനുവദിച്ചുകൊടുത്തിരുന്നു എന്നു് ഒരു വീരരാഘവചക്രവർത്തിയെക്കുറിച്ച് പരാമർശം കണ്ടെത്തിയിട്ടുണ്ടു്.
ഇദ്ദേഹം ഒരു പെരുമ്പടപ്പുരാജാവായിരുന്നിരിക്കണം.
ഈ പട്ടയപ്രകാരം മഹോദയപുരത്തെ പ്രമുഖ ക്രിസ്ത്യൻ വ്യാപാരിയായിരുന്ന ഇരവികോർത്തനനു് മണിഗ്രാമപ്പട്ടവും ചേരമാൻ ലോകപെരുഞ്ചെട്ടി എന്ന ബിരുദവും നൽകപ്പെട്ടു.
1225-ൽ എഴുതപ്പെട്ട ഈ താമ്രശാസനം അന്നത്തെ കേരളത്തിലെ വാണിജ്യരംഗത്ത് ക്രിസ്ത്യൻ സമുദായത്തിനുണ്ടായിരുന്ന പ്രാമുഖ്യത്തിനും രാജാക്കന്മാരുടെ മതസഹിഷ്ണുതയ്ക്കും ഒരു വ്യക്തമായ തെളിവാണു്.
പെരുമ്പടപ്പുസ്വരൂപത്തിന്റേതായി കണ്ടുകിട്ടിയിട്ടുള്ള മൂന്നോ നാലോ ശാസനങ്ങളിൽ ഏറ്റവും പ്രധാനപ്പെട്ടതായി ഈ രേഖയെ കണക്കാക്കാം.
കൊച്ചി രാജ്യത്തെ രാജാക്കന്മാർ ഉണ്ണിരാമൻ കോയിക്കൽ I (---- തോ 1503) ഉണ്ണിരാമൻ കോയിക്കൽ II (1503 തോ 1537) വീര കേരള വർമ്മ (1537–1565) കേശവ രാമ വർമ്മ (1565–1601) വീര കേരള വർമ്മ (1601–1615) രവി വർമ്മ (1615–1624) വീര കേരള വർമ്മ (1624–1637) ഗോദവർമ (1637–1645) വീരരായിര വർമ്മ (1645–1646) വീര കേരള വർമ്മ (1646–1650) രാമ വർമ്മ (1650–1656).
റാണി ഗംഗാധര ലക്ഷ്മി (1656–1658).
രാമ വർമ്മ (1658–1662).
ഗോദ വർമ്മ (1662–1663) വീര കേരള വർമ്മ(1663–1687) രാമ വർമ്മ (1687–1693) രവി വർമ്മ (1693–1697) രാമ വർമ്മ (1697–1701) രാമ വർമ്മ (1701–1721) രവി വർമ്മ (1721–1731) രാമ വർമ്മ (1731–1746) വീര കേരള വർമ്മ (1746–1749) രാമ വർമ്മ (1749–1760) വീരകേരള വർമ്മ (1760–1775) രാമ വർമ്മ (1775–1790) ബൃട്ടീഷ് രാജ്യത്തിൻ കീഴിൽ ശക്തൻ തമ്പുരാൻ ( രാമവർമ്മ IX ) (1790–1805) രാമവർമ്മ X (1805–1809) – വെള്ളാരപ്പള്ളിയിൽ തീപ്പെട്ട തമ്പുരാൻ വീരകേരള വർമ്മ ( കേരളവർമ്മ III ) (1809–1828) – കർക്കിടമാസത്തിൽ തീപ്പെട്ട തമ്പുരാൻ രാമവർമ്മ XI (1828–1837) – തുലാം മാസത്തിൽ തീപ്പെട്ട തമ്പുരാൻ രാമവർമ്മ XII (1837–1844) – എടവമാസത്തിൽ തീപ്പെട്ട തമ്പുരാൻ രാമവർമ്മ XIII (1844–1851) – തൃശ്ശൂരിൽ തീപ്പെട്ട തമ്പുരാൻ കേരളവർമ്മ IV (വീരകേരളവർമ്മ) (1851–1853) – കാശിയിൽ തീപ്പെട്ട തമ്പുരാൻ രവിവർമ്മ IV (1853–1864) – മകരമാസത്തിൽ തീപ്പെട്ട തമ്പുരാൻ കിരീടാവകാശികൾ രവിവർമ്മ IV (1853–1864) – മകര മാസത്തിൽ തീപ്പെട്ട തമ്പുരാൻ രാമവർമ്മ XIV (1864–1888) – മിധുന മാസത്തിൽ തീപ്പെട്ട തമ്പുരാൻ കേരളവർമ്മ V (1888–1895) – ചിങ്ങമാസത്തിൽ തീപ്പെട്ട തമ്പുരാൻ രാമവർമ്മ XV ( രാജർഷി സർ ശ്രീ രാമവർമ്മ ) (1895–1914) – , ഒഴിഞ്ഞവല്യമ്പ്രാൻ (died in 1932) രാമവർമ്മXVI (1914–1932) – മദ്രാസിൽ തീപ്പെട്ട തമ്പുരാൻ രാമവർമ്മ XVII (1932–1941) – ധാർമ്മികചക്രവർത്തി ചൊവ്വരയിൽ തീപ്പെട്ട തമ്പുരാൻ കേരളവർമ്മ VI (1941–1943) – മിടുക്കൻ തമ്പുരാൻ രവിവർമ്മ V (Ravi Varma Kunjappan Thampuran) (1943–1946) – കുഞ്ഞപ്പൻ തമ്പുരാൻ (മിടുക്കൻ തമ്പുരാന്റെ സഹോദരൻ) കേരളവർമ്മ VII (1946–1947) – ഐക്യകേരളം തമ്പുരാൻ (The King who unified Kerala) സ്വാതന്ത്ര്യാനന്തരം രാമവർമ്മ XVIII (1948-1964) കൊച്ചി രാജ്യത്തിന്റെ അവസാന ഭരണാധികാരി രാമവർമ്മ XIX (1964–1975) – ലാലൻ തമ്പുരാൻ രാമവർമ്മXX (1975–2004) – അനിയൻ കൊച്ചുണ്ണി തമ്പുരാൻ കേരളവർമ്മ VIII (2004–2011) – കൊച്ചുണ്ണി തമ്പുരാൻ രാമവർമ്മ XXI (2011–2014) – രാമവർമ്മ കൊച്ചനിയൻ തമ്പുരാൻ രവിവർമ്മ VI (2014–) – കൊച്ചനിയൻ തമ്പുരാൻ ചിത്രങ്ങൾ കൊച്ചി രാജ്യത്തിന്റെ പതാക കൊച്ചി രാജവംശത്തിന്റെ ആസ്ഥാനം.
തൃപ്പൂണിത്തുറ ഹിൽ പാലസ് കൊച്ചിയിലെ ലൈറ്റ് ഹൗസ് (1850-97).
കൊച്ചിയിലെ ഹാർബർ (1850-1897).
കൊച്ചി പട്ടണത്തിനുള്ളിലൂടെയുള്ള കനാൽ (സ്വാതന്ത്ര്യത്തിനു മുൻപുള്ള കാലം) ബോൾഗാട്ടി പാലസ്(1900) വല്ലാർപാടം ദ്വീപ് (1900) പെരുമ്പടപ്പു സ്വരൂപത്തിന്റെ മുദ്ര.
അവലംബം സ്രോതസ്സുകൾ Kingdom of Cochin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
^ PBS (2007).
"Hidden India:The Kerala Spicelands".
http://www.pbs.org/hiddenindia/history/index.htm .
Retrieved 2008-01-07.
^ Kerala.com (2007).
"Kerala History".
http://www.kerala.com/ke_historyancient.htm Archived 2008-01-10 at the Wayback Machine .
^ Pillai, Elamkulam Kunjan (1970).
Studies in Kerala History.
^ "History of Cochin - Ernakulam".
http://knowindia.net/kerala/kochi/kochi.html .
Retrieved 2008-01-06.
^ "Kochi - Queen of the Arabian Sea".
KnowIndia.netdate=2007.
http://www.cochin-ernakulam.com/history.htm%5Bപ്രവർത്തിക്കാത്ത+കണ്ണി%5D .
^ "Cochin Royal Family History - Post-1715".
http://www.crfhs.org/familytree/familyhistory1.php?caption_id=3 flg=0 Archived 2009-01-14 at the Wayback Machine .
^ Thampuran, Rameshan (2007).
"Emergence Of Kingdom of Cochin and Cochin Royal Family".
http://www.gosree.org/history.html Archived 2008-01-13 at the Wayback Machine .
^ a b c d "Cochin Royal Family History - Post-1715".
http://www.crfhs.org/familytree/familyhistory1.php?caption_id=4 flg=0 Archived 2009-01-14 at the Wayback Machine .
^ The National Archives | A2A | Results ^ "Seeking royal roots".
http://www.hinduonnet.com/thehindu/mp/2003/03/03/stories/2003030300550200.htm Archived 2010-11-11 at the Wayback Machine .
പുറം കണ്ണികൾ http://tulu-research.blogspot.com/2008/01/67-bunts-and-nairs.html
വെണ്ണൂർ പള്ളി
എ ഡി 52 ൽ ഇന്ത്യയിലെത്തിയ വിശുദ്ധ തോമാശ്ലീഹാ സ്ഥാപിച്ച ഏഴു സഭാ സമൂഹങ്ങളിൽ അമ്പഴക്കാട് സഭാ സമൂഹത്തിൽ ഉൾപ്പെട്ട വെള്ളാരം കല്ലുകളുടെ നാടായിരുന്നു ഇന്ന് കാണുന്ന വെണ്ണൂർ ഭൂപ്രദേശം .
അർ‌ണ്ണോസ് പാതിരിയുടെയും വിശുദ്ധ എവുപ്രാസ്യയുടെയും മിഷിനറി പ്രവർത്തനങ്ങളാൽ തഴച്ചു വളർന്ന അമ്പഴക്കാടിനൊപ്പം വെണ്ണൂർ ,കല്ലൂർ ,മേലഡൂർ ,വൈന്തല പ്രദേശങ്ങളും ക്രിസ്തീയ വിശ്വാസത്താൽ വളർന്നു വന്നു ചരിത്രം
ക്രൈസ്തവരും അക്രൈസ്തവരും ഒരുപോലെ അധിവസിക്കുന്ന ഒരു കർഷക മേഖലയാണ് വെണ്ണൂർ .
ആദ്യകാലങ്ങളിൽ മത കർമങ്ങളിൽ പങ്കെടുക്കാനും വേദപാഠത്തിനും മറ്റുമായി അമ്പഴക്കാട് , കോട്ടക്കൽ ,കല്ലൂർ കർമലീത്താ മഠം എന്നി ഇടങ്ങളിൽ പോകേണ്ടിയിരുന്നു .
ഇതു ക്ലേശകരം ആയതിനാൽ 1923 മുതൽ ഇവിടെ നിന്നിരുന്ന അമലോത്ഭവ മാതാവിന്റെ കപ്പേള കുരിശുപള്ളിയായി ഉയർത്തുവാൻ 1965 ൽ തീരുമാനിച്ചു 
1965 ഡിസംബർ 30-ാം ൹ ബഹു. മാർട്ടിൻ സി എം ഐ അച്ചന്റെ നേതൃത്വത്തിൽ തെക്കോട്ടു അഭിമുഖം ആയി പണികൾ ആരംഭിച്ചു.
1967 ഡിസംബർ 31-ാം ൹ തൃശ്ശൂർ രൂപത വികാരി ജനറാൾ മോൺ സക്കറിയാസ് വാഴപ്പിള്ളി അച്ചൻ പള്ളി വെഞ്ചിരിച്ചു കുർബാന നടത്തി.
പിന്നീട് പത്തുകൊല്ലത്തേക്കു അമ്പഴക്കാട് പള്ളിയിൽ നിന്നു അച്ചന്മാർ വന്നു കുർബാനകൾ അർപ്പിച്ചു.1976 ൽ വൈദിക മന്ദിരവും സെമിത്തേരിയും പൂർത്തിയായി.
ഇരിഞ്ഞാലക്കുട രൂപതയുടെ വിളംബര നാളുകളിൽ 1978 ജൂലൈ  16-ാം ൹ മാർ ജോസഫ് കുണ്ടുകുളം മെത്രാനും മാർ ജെയിംസ് പഴയാറ്റിൽ മെത്രാനും ചേർന്നു വെണ്ണൂരിനെ ഒരു ഇടവക പള്ളിയായി ഉയർത്തി.
ബഹു. മാഴ്‌സെലോസ് അച്ചനായിരുന്നു  ആദ്യത്തെ ഇടവക വികാരി.
86 കുടുംബങ്ങളും ആയി തുടങ്ങിയ ഇടവക കാൽ നൂറ്റാണ്ടു പിന്നിട്ടപ്പോഴേക്കും ഇടവക വിശ്വാസ കുടുംബങ്ങളുടെ എണ്ണം 420 ൽ എത്തി നിൽക്കുന്നു.
ഇടവകയുടെ വളർച്ച പുതിയ പള്ളി പണിയുവാൻ തീരുമാനിച്ചു.
1999 മെയ് 31-ാം ൹ പുതിയ പള്ളിയുടെ ശിലാസ്ഥാപനം നടത്തി 2002 ജനുവരി 10-ാം ൹  പുതിയ പള്ളി മാർ ജെയിംസ് പിതാവ് വെഞ്ചിരിച്ചു കുർബാന നടത്തി .
ഫ്രാൻസിസ് കൊടിയനച്ചന്റെ നേതൃപാടവം പള്ളിപണിയുടെ പുരോഗതി വളരെ വേഗത്തിൽ ആക്കി.
വിളിച്ചാൽ വിളികേൾക്കുന്ന വെണ്ണൂരമ്മ എന്നാണ് നാട്ടുകാർ ഇടവക മധ്യസ്ഥേയെ വിളിക്കുന്നത്.
എന്റെ സങ്കേതത്തിൽ ഓടി വരുന്നവരെ ഞാൻ ഒരിക്കലും കൈവെടിയുകില്ല എന്ന അമ്മയുടെ വാക്കുകളാണ് ഇവിടെ നിറവേറിക്കൊണ്ടിരിക്കുന്നത്, കേരളത്തിലെ അപൂർവം മാതാവിന്റെ രൂപങ്ങളിൽ ഒന്നാണ് ഇവിടെ പ്രതിഷ്ഠിച്ചിരിക്കുന്നത്.
ബർത്തൊലൊമിയൊ ഒഗ്ബെഛെ
ബർത്തൊലൊമിയൊ ഒവൊഗ്ബലൊര് ഒഗ്ബെഛെ (ഒക്ടോബർ 1984 ജനനം 1)  ഇന്ത്യൻ ക്ലബ്ബ് Hayderabad fc യിൽ കളിക്കുന്ന ഒരു  നൈജീരിയൻ  ഒരു മുന്നേറ്റനിര പ്രൊഫഷണൽ ഫുട്ബോൾ കളിക്കാരൻ ആണ് .
ഒഗ്ബെഛെ ജനിച്ചത് ഒഗൊജ .
ഫ്രഞ്ച് ചെറുപ്പക്കാരനായ ഫ്രഞ്ച് ലിഗ് 1 ക്ലബ് പാരിസ് സെന്റ് ജെർമെയ്ൻ എഫ്‌സി 2001-02 സീസണിൽ പ്രധാന ടീമിനൊപ്പം അരങ്ങേറ്റം കുറിച്ചു.
എന്നാൽ, അവൻ ഒരു ബാധിച്ച് തട്ടുവരെ പരാജയപ്പെട്ടു തുട പരിക്ക് സഹ ലീഗ് ഇരുവിഭാഗത്തിനും, രണ്ട് ആറു മാസത്തെ വായ്പ നൽകൽ എസ്.സി ബസ്തിയ ആൻഡ് എഫ്.സി. മെട്സ് ; 2004 മാർച്ച് 7 ന് ഒളിമ്പിക് ഡി മാർസെയ്‌ലിനെതിരെ 4–1ന് ജയിച്ചു.